ieħed mill-kwadri li hemm fil- Knisja Parrokkjali ta' Marija Assunta fl-Imqabba huwa dak li fih naraw l-inkurunazzjoni ta' Marija Assunta. Il-kwadru nafu li kien diġà f'dan il-post fis-sena 1686 waqt il- Vista Pastorali li kien qiegħed jagħmel fir-raħal tal-Imqabba l-Isqof Cocco Palmieri. Skont ir-rapport li sar dwar Vista Pastorali oħra li kien reġa' għamel l-istess Isqof Cocco Palmieri fir-Raħal tal-Imqabba fis-sena 1693, nafu li dan il-kwadru kien sab postu fuq l-Altar li kien waqqaf ċertu Dun Angelo Żammit. Fir-rapport tiegħu, l-Isqof jgħid li dan il-kwadru, bi gwarniċ imnaqqax fil-ġebel indurat, kien fi stat tajjeb. Il-Kwadru li huwa t'artist mhux magħruf, jagħtina impressjoni artistika interessanti bix-xbieha tal- Madonna fin- nofs tax-xena għarkupptejha fuq sħab abjad b'idejha ma' — xulxin, b'rasha baxxuta 'l isfel b'ħarsa ta' ħlewwa liema bħalha. Fuq in-naħa tal- lemin tat-tila, il-Missier Etern jinsab bilqiegħda fuq Tron ta' sħab, bid-dinja Il-Kwadru tal-Inkurunazzjoni tal-Madonna mit-Trinità f'idu x-xellugija, filwaqt li b'idejh l-oħra 'l fuq qiegħed iżomm il-kuruna fuq ras il-Madonna. Fuq in-naħa l-oħra tal-Kwadru, naraw l-Iben li wkoll jinsab fuq sħab abjad, bil-bandiera tal- fidwa f'idejh u huwa wkoll iżomm il- Kuruna fuq ras il-Madonna. Fin-nofs naraw ix-xbieha tal-Ispirtu s-Santu fil-forma ta' ħamiema, imdawwar b'dija bajdanija u numru t'anġli żgħar. Fil-parti t'isfel tat-tila insibu żewġ figuri; waħda ta' San Ġużepp u l-oħra ta' Santa Katerina Verġni u Martri, bl-erwieħ tal- Purgatorju bejniethom. Kienet drawwa komuni f'dawk iż- Żminijiet li tinkludi xi qaddisin fi. kwadri b'suġġett differenti. Ġeneralment dawn kienu jiġu inklużi għaliex ikunu l-Qaddisa jew Qaddis tal-benefatturi li jkunu ħallsu għall- Kwadru jew l-Altar, jew inkella għax ikun tneħħa l-kwadru tagħhom biex minflokhom jitpoġġa l-kwadru l-ġdid. Kien hemm żmien meta dan il- kwadru kien jissejjaħ Tal-Erwieħ u fuq l-istess Artal kien hemm ukoll ix-xbihat tal-Madonna tal-Karmnu flimkien ma' Santu Rokku. Maż- żmien dan l-altar baqa' jissejjaħ bħala tal-Inkurunazzjoni tal-Madonna mit- Trinità Qaddisa — suġġett fi kwadru li jirrappreżenta l-kobor tal-Madonna u tat-Trinità Qaddisa. Il-Festa t-Tajba lil-Kulħadd.